**Lisa 3**

**METSAMAJANDUSE SPETSIALISTI ERIALASE LÕPUEKSAMI JUHEND 2022**

**Sisukord:**

1. Üldine informatsioon
2. Hindamise korraldus
3. Hindamismeetodid ja nende kirjeldus
4. Taastõendamine
5. Juhised ja vormid hindajale
6. Hindamiskriteeriumid
7. **Üldine informatsioon**

Juhend on koostatud **Metsamajanduse spetsialist, tase 5** erialase lõpueksami läbi viimiseks.

Erialane lõpueksam viiakse läbi hindamiskomisjoni poolt määratud ajal ja kohas, neile kelle hariduslik erivajadus ei võimalda sooritada erialast kutseeksamit või kes ei sooritanud erialast kutseeksamit positiivsele tulemusele.

Hinnatakse järgmisi kompetentse:

B.2.1 Metsamajanduslike tööde planeerimine ja korraldamine

B.2.2 Metsamajanduse spetsialist, tase 5 kutset läbiv kompetents

Hindamist teostab Luua Metsanduskooli direktori käskkirja kinnitatud hindamiskomisjon, mis koosneb kooli õpetajatest või töötajatest. Hindamiskomisjon on vähemalt kolmeliikmeline.

**2. Hindamise korraldus**

Koolieksam viiakse läbi eesti keeles.

Hindamisprotseduuri läbiviimine

* Praktiliste ülesannete sooritamist juhib hindamiskomisjoni esimees või üks hindamiskomisjoni liige.
* Praktiliste ülesannete sooritamise aeg lepitakse kokku mõistliku aja jooksul enne eksami toimumist. Ülesannete toimumise asukohast teavitatakse taotlejaid vahetult enne eksami algust.
* Praktilised ülesanded sooritatakse etteantud ajaraamistikus, kirjalike juhiste järgi. Taotlejaid instrueeritakse eelnevalt. Taotlejale antud ülesannete sooritamise ajal täidavad määratud hindamiskomisjoni liikmed hindamislehed (vt Lisa 1).
* Vestlust juhib hindamiskomisjoni esimees või üks hindamiskomisjoni liige.
* Vestlus toimub eelnevalt esitatud praktikaaruande ja praktiliste ülesannete tulemuste põhjal, lisaks on hindamiskomisjonil õigus kontrollida taotleja metsamajanduslike tööde planeerimise ja korraldamisega seotud teadmisi. Taotleja esitab nõuetekohase praktikaaruande kaks nädalat enne eksami toimumist hindamiskomisjonile tutvumiseks. Vestlusel täidavad hindamiskomisjoni liikmed käesolevas hindamisstandardi lisas 1 toodud koondhinnangu lehe.
* Iga taotleja kohta täidetakse koondhinnangu leht (vt Lisa 1). Koondhinnang moodustub hindamiskomisjoni liikmete enamushinnangu alusel. Hindamise tulemus loetakse positiivseks, kui hindamiskomisjoni koondhinnang on positiivne.
* Erialase lõpueksami tulemused sisestab määratud komisjoniliige eksamipäeval ning esitab allkirjastatud protokollid õppekorraldusspetsialistile hiljemalt kahe tööpäeva jooksul.
* Erialase kutseeksami negatiivse lõpptulemusega sooritanud õpilane sooritab erialasel lõpueksamil neid ülesandeid, mille sooritus oli kutseeksamil negatiivne.
1. **Hindamise meetodid ja nende kirjeldus esmataotlejale**

**Praktilised ülesanded**

Taotleja tõendab ja näitab ette kompetentse, tööalaseid toiminguid sooritades või tööga seotud probleeme lahendades. Praktilised ülesanded baseeruvad metsamajanduslikel ja –kasvatuslikel teemadel. *Näiteks tuleb taotlejal planeerida laoplatsil sortimentide paigutust vastavalt tootmisülesandele ja hinnata tehtud metsamajanduslike tööde kvaliteeti.*

**Praktikaaruanne**

Õppekava kohane praktikaaruandes kajastab nõutud infot ja on vormistatud vastavalt juhendile.

**Vestlus**

Taotlejaga vesteldakse praktiliste ülesannete tulemuste, praktikaaruandes esitatu ning kutsestandardis toodud tegevusnäitajate põhjal. Lisaküsimusi esitatakse metsanduslike baasteadmiste kohta.

1. **Hindamisjuhend hindajale**

Enne hindamist tutvuge:

* Metsmajanduse spetsialist, EKR tase 5 kutsestandardiga,
* kompetentsipõhise hindamise mõistete ja põhimõtetega,
* Metsamajanduse spetsialisti õppekava ning rakenduskavaga,
* hindamise üldise informatsiooniga,
* hindamiskriteeriumidega ja hindamismeetoditega,
* hindamise korraldusega ja hindamisel kasutatavate dokumendivormidega.

Hindamise ajal

* taotleja poolt esitatud dokumentidega,
* taotleja poolt sooritatud praktiliste ülesannete tulemustega,
* jälgige igat taotlejat praktilises hindamisprotsessis personaalselt,
* täitke iga taotleja kohta personaalne hindamisvorm,
* esitage vajadusel küsimusi hindamiskriteeriumide täitmise osas,
* hinnake iga hindamiskriteeriumi järgi,
* vormistage hindamistulemus.

Hindamise järel

* andke taotlejale konstruktiivset tagasisidet,
* vormistage hindamistulemus,
* edastage oma ettepanek kutse andmise kohta kutsekomisjonile.

|  |  |
| --- | --- |
| 1. **Tegevusnäitajad ja hindamiskriteeriumid (Lisa 1)**

Taotleja nimi: |  |
| Hindamise aeg: |   |
| Hindamise koht: |   |
| Hindajad: |   |
|  |  |  |  |  |
| **X. Kompetents** |  | **(KOOND)HINNANG\*** |  |
| **X.X Tegevusnäitaja/ Hindamiskriteeriumid** | **MEETOD** | **Soori-tatud** | **Mitte-sooritatud** | **KOMMENTAAR(ID)\*\*** |
| **1. Metsamajanduslike tööde planeerimine ja korraldamine** |
| 1.1 Planeerib metsauuenduse rajamist, arvestades kehtivaid nõudeid, metsaandmeid ja metsakasvatuslikke põhimõtteid; | Praktikaaruanne, vestlus |   |   |   |
| 1.2 Korraldab metsauuenduse rajamist, arvestades kehtivaid nõudeid, metsaandmeid ja metsakasvatuslikke põhimõtteid; | Praktikaaruanne, vestlus |   |   |   |
| 1.3 Hindab tehtud uuendustööde kvaliteeti. | Praktikaaruanne, vestlus, praktiline ülesanne |   |   |   |
| 1.4 Planeerib metsauuenduse hooldamist ja valgustusraiet, arvestades kehtivaid nõudeid, metsaandmeidja metsakasvatuslikke põhimõtteid. | Praktikaaruanne, vestlus |   |   |   |
| 1.5 Korraldab metsauuenduse hooldamist ja valgustusraiet, arvestades kehtivaid nõudeid, metsaandmeid ja metsakasvatuslikke põhimõtteid. | Praktikaaruanne, vestlus |   |   |   |
| 1.6 Hindab tehtud metsauuenduse hooldamise ja valgustusraie kvaliteeti. | Praktikaaruanne, vestlus, praktiline ülesanne |   |   |   |
| 1.7 Prognoosib takseerandmetest lähtudes ja/või paikvaatluse alusel raiest tulevat puidu sortimenti ja eeldatavat mahtu. | Praktikaaruanne, vestlus, praktiline ülesanne |   |   |   |
| 1.8 Planeerib raieid, lähtudes tootmisülesandest ja arvestades kehtivaid nõudeid, metsaandmeid ja metsakasvatuslikke põhimõtteid. | Praktikaaruanne, vestlus |   |   |   |
| 1.9 Korraldab raieid, lähtudes tootmisülesandest ja arvestades kehtivaid nõudeid, metsaandmeid ja metsakasvatuslikke põhimõtteid. | Praktikaaruanne, vestlus |   |   |   |
| 1.10 Hindab tehtud raiete kvaliteeti. | Praktikaaruanne, vestlus, praktiline ülesanne |   |   |   |
| 1.11 Hindab puidu sortimendi kvaliteeti ja mahtu, lähtudes kvaliteedinõuetest, puidu sortimendi lehest ja mahuhindamise meetoditest. | Praktikaaruanne, vestlus, praktiline ülesanne |   |   |   |
| 1.12 Peab laoarvestust, lähtudes puidu sortimendist, mahust ning laoliikumise kannetest. | Praktikaaruanne, vestlus |   |   |   |
| 1.13 Planeerib puiduvedu, arvestades ilmaolusid, lähte- ja sihtkohti, laoplatside eripära, teedevõrku ja ajalisi ning muid piiranguid. | Praktikaaruanne, vestlus |   |   |   |
| 1.14 Korraldab puiduvedu, arvestades ilmaolusid, lähte- ja sihtkohti, laoplatside eripära, teedevõrku ja ajalisi ning muid piiranguid. | Praktikaaruanne, vestlus |   |   |   |
| **2. Metsamajanduse spetsialist, tase 5 kutset läbiv kompetents** |
| 2.1Töötab eesmärgipäraselt, planeerib oma aega ja tegevusi ning arvestab võimalike muutustega töökorralduses või ümbritsevates oludes. | Praktikaaruanne, vestlus |   |   |   |
| 2.2 Jälgib tähtaegadest ning töö etappidest kinnipidamist. | Praktikaaruanne, vestlus |   |   |   |
| 2.3. Vastutab enda ja oma meeskonna tööülesannete täitmise ees. | Praktikaaruanne, vestlus |   |   |   |
| 2.4. Osaleb meeskonnatöös ja annab oma panuse ühise tulemuse saavutamiseks. | Praktikaaruanne, vestlus |   |   |   |
| 2.5. Kasutab ise ja jälgib, et meeskonnaliikmed kasutaksid materjale ja töövahendeid heaperemehelikult ja säästlikult ning töötaksid ettevõtte kasumlikkust järgides. | Praktikaaruanne, vestlus |   |   |   |
| 2.6. Täiendab ennast tööalaselt, õpib ja omandab uusi oskusi ning töövõtteid, -meetodeid ja -tehnikaid; | Praktikaaruanne, vestlus |   |   |   |
| 2.7. Hindab oma töös ettetulevaid ohufaktoreid. Väldib ja ennetab metsa-, pinnase- ja keskkonnakahjustuste tekkimistning võtab kasutusele abinõud riskide maandamiseks. Käitub ohuolukordades (nt metsapõleng) adekvaatselt, annab õnnetusjuhtumi korral vältimatut abi ja kutsub professionaalse abi. | Praktikaaruanne, vestlus |   |   |   |
| 2.8. Langetab kiireid ja selgeid otsuseid ka mittetäieliku info alusel (sh keerulisi ja riski sisaldavad otsused). | Praktikaaruanne, vestlus |   |   |   |
| 2.9. Teeb koostööd klientide ja partneritega. | Praktikaaruanne, vestlus  |   |   |   |
| 2.10. Kasutab oma töös arvutit järgmistes osaoskustes: infotöötlemine, kommunikatsioon ja ohutus iseseisva kasutaja tasemel, sisuloome ja probleemilahendus algaja kasutaja tasemel | Praktikaaruanne |  |  |  |
| 2.11. Valdab eesti keelt tasemel B2 ja vähemalt ühte võõrkeelt tasemel B1 | Praktikaaruanne |  |  |  |
| \* Antud tabel on kasutatav nii taotleja personaalse hindamisvormina kui soovi korral ka koondhinnangu vormistamiseks |
| \*\* Mittesooritatud tulemuse korral tuleb koondhinnangu tabelisse kirjutada põhjendus - millega eksiti |

Koostaja

Tenek Mäekivi

metsamajanduse spetsialisti eriala õppekavahoidja